Source: http://legislatie.just.ro/Public/DetaliiDocumentAfis/124536
Timestamp: 2020-07-04 13:09:18+00:00
Document Index: 33854799

Matched Legal Cases: ['articolul 2', 'articolul 13', 'articolul 22', 'articolul 22', 'articolul 33', 'articolul 33', 'articolul 33']

OUG 114 15/12/2010 - Portal Legislativ
ORDONANŢĂ DE URGENŢĂ nr. 114 din 15 decembrie 2010pentru completarea Ordonanţei de urgenţă a Guvernului nr. 74/2009 privind gestionarea fondurilor comunitare nerambursabile provenite din Fondul european de garantare agricolă, Fondul european agricol de dezvoltare rurală şi Fondul european pentru pescuit şi a fondurilor alocate de la bugetul de stat, privind gestionarea fondurilor nerambursabile alocate de la Comunitatea Europeană şi a fondurilor alocate de la bugetul de stat aferente programului de colectare şi gestionare a datelor necesare desfăşurării politicii comune în domeniul pescuitului şi a programului de control, inspecţie şi supraveghere în domeniul pescuitului şi pentru modificarea art. 10 din Legea nr. 218/2005 privind stimularea absorbţiei fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de creditare de către fondurile de garantare
Publicat în MONITORUL OFICIAL nr. 851 din 20 decembrie 2010
Având în vedere prevederile:- art. 55 alin. (4), art. 63 şi art. 65 lit. g) şi h) din Regulamentul (CE) nr. 1.198/2006 al Consiliului din 27 iulie 2006 privind Fondul European pentru Pescuit;- art. 34-37 din Regulamentul (CE) nr. 498/2007 al Comisiei din 26 martie 2007 de stabilire a unor norme detaliate pentru punerea în aplicare a Regulamentului (CE) nr. 1.198/2006 al Consiliului privind Fondul European pentru Pescuit;- Programul Operaţional pentru Pescuit 2007-2013, revizuit (Axa prioritară 2, Măsura 2.4 Schema de inginerie financiară şi Axa prioritară 5, Măsura 5.1 Asistenţă tehnică - Acţiunea 1);- Regulamentul (CE) nr. 885/2006 al Comisiei din 21 iunie 2006 de stabilire a normelor de aplicare a Regulamentului (CE) nr. 1.290/2005 în ceea ce priveşte autorizarea agenţiilor de plăţi şi a altor entităţi, precum şi lichidarea conturilor FEGA şi FEADR, cu modificările ulterioare;- Regulamentul (CE) nr. 380/2009 al Comisiei din 8 mai 2009 de modificare a Regulamentului (CE) nr. 796/2004 de stabilire a normelor de aplicare a ecocondiţionalităţii, a modulării şi a sistemului integrat de gestionare şi control, prevăzute de Regulamentul (CE) nr. 1.782/2003 al Consiliului de stabilire a normelor comune pentru schemele de sprijin direct în cadrul politicii agricole comune şi de stabilire a anumitor scheme de sprijin pentru agricultori, precum şi de aplicare a ecocondiţionalităţii prevăzute de Regulamentul (CE) nr. 479/2008 al Consiliului;ţinând cont de:- criza financiară existentă care afectează fermierii români potenţiali beneficiari ai Programului Operaţional pentru Pescuit 2007-2013 (POP);- greutăţile pe care le întâmpină potenţialii beneficiari ai Programului Operaţional pentru Pescuit 2007-2013 (POP) în contextul actual în ceea ce priveşte obţinerea de credite bancare pentru componenta de cofinanţare aferentă proiectelor selectate;- necesitatea creşterii gradului de absorbţie a fondurilor europene şi, implicit, a derulării unor proiecte viabile;- necesitatea dezvoltării zonelor pescăreşti şi a încetinirii declinului sectorului pescăresc prin crearea de investiţii noi şi, implicit, crearea de noi locuri de muncă şi îmbunătăţirea condiţiilor socioeconomice;- necesitatea urgentă a derulării schemei de inginerie financiară cuprinsă în cadrul Programului Operaţional pentru Pescuit 2007-2013 (POP), în vederea acordării de garanţii potenţialilor beneficiari ai Programului Operaţional pentru Pescuit 2007-2013 (POP) pentru creditele ce vor fi contractate şi vor reprezenta capitalul propriu în derularea proiectelor finanţate din FEP;- necesitatea încetinirii declinului sectorului pescăresc;având în vedere faptul că neadoptarea acestui proiect de act normativ în regim de urgenţă poate avea consecinţe negative asupra gestionării fondurilor europene pentru agricultură de către Ministerul Agriculturii şi Dezvoltării Rurale, după cum urmează:- o structură de implementare va fi pusă în situaţia de a efectua plăţi către beneficiarii care figurează cu datorii în sistemul altor măsuri comunitare, implementate de către aceeaşi structură, dar aparţinând de alt fond, neputând opera compensarea în condiţiile legislaţiei naţionale în vigoare;- nerespectarea prevederilor legislaţiei europene în vigoare care impune statului membru stabilirea unui sistem de recunoaştere a sumelor datorate către fondurile europene pentru agricultură şi recuperarea acestora prin compensare, chiar şi cu alte măsuri comunitare;- întârzieri în recuperarea creanţelor rezultate din derularea de către APIA a FEGA şi FEADR, precum şi creşterea costurilor aferente acţiunilor de recuperare, prin aplicarea măsurilor de executare silită, chiar şi în acele cazuri în care exista posibilitatea recuperării prin compensare a acestor creanţe.Astfel, se impune asigurarea protejării intereselor financiare ale Comunităţilor Europene şi ale bugetului de stat al României, prin utilizarea, în privinţa fondurilor europene pentru agricultură, a tuturor mijloacelor şi modalităţilor de recuperare prevăzute de legislaţia naţională în vigoare.Având în vedere faptul că cele menţionate mai sus vizează interesul public şi constituie situaţie extraordinară a cărei reglementare nu poate fi amânată,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Articolul IOrdonanţa de urgenţă a Guvernului nr. 74/2009 privind gestionarea fondurilor comunitare nerambursabile provenite din Fondul european de garantare agricolă, Fondul european agricol de dezvoltare rurală şi Fondul european pentru pescuit şi a fondurilor alocate de la bugetul de stat, privind gestionarea fondurilor nerambursabile alocate de la Comunitatea Europeană şi a fondurilor alocate de la bugetul de stat aferente programului de colectare şi gestionare a datelor necesare desfăşurării politicii comune în domeniul pescuitului şi a programului de control, inspecţie şi supraveghere în domeniul pescuitului şi pentru modificarea art. 10 din Legea nr. 218/2005 privind stimularea absorbţiei fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de creditare de către fondurile de garantare, publicată în Monitorul Oficial al României, Partea I, nr. 434 din 25 iunie 2009, aprobată cu modificări prin Legea nr. 371/2009, cu modificările şi completările ulterioare, se completează după cum urmează:1. La articolul 2 alineatul (2), după litera s) se introduc trei noi litere, literele ş)- ţ), cu următorul cuprins:"ş) măsura de inginerie financiară din cadrul Programului Operaţional pentru Pescuit 2007-2013 - schema prin care se gestionează o sumă alocată din POP în vederea emiterii de către gestionarul schemei de scrisori de garanţie bancară, în vederea obţinerii de către beneficiarii selectaţi, prevăzuţi la art. 22^1 alin. (1), a unui credit bancar pentru cofinanţarea proiectelor contractate. Gestionarul schemei de garantare poate fi orice instituţie financiară nebancară, activă pe piaţa de garantare, înscrisă în Registrul special al Băncii Naţionale a României, conform prevederilor Legii nr. 93/2009 privind instituţiile financiare nebancare, stabilit prin procedura de achiziţie publică, în conformitate cu prevederile Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare; t) parteneriat public-privat - forma de cooperare între autorităţile publice, entităţi private şi organizaţii neguvernamentale, pe baza acordului liber consimţit în temeiul art. 945 şi/sau 969 din Codul civil, în concordanţă cu prevederile art. 45 alin. (1) din Regulamentul (CE) al Consiliului nr. 1.198/2006 privind Fondul European pentru Pescuit, selectat, în vederea constituirii ca grup local de acţiune pentru pescuit şi elaborării unei strategii de dezvoltare locală integrată a zonelor pescăreşti; ... ţ) grup local de acţiune - parteneriatul local constituit din diverşi reprezentanţi ai sectorului public, privat şi ai societăţii civile, selectat."2. La articolul 13, după litera i) se introduce o nouă literă, litera j), cu următorul cuprins:"j) sumele necesare plăţii creanţelor bugetare ale bugetului Uniunii Europene şi/sau bugetului de stat, neimputabile beneficiarilor, stabilite în conformitate cu prevederile naţionale şi comunitare."3. La articolul 22, după litera h) se introduce o nouă literă, litera i), cu următorul cuprins:"i) sumele necesare plăţii creanţelor bugetare ale bugetului Uniunii Europene şi/sau bugetului de stat, neimputabile beneficiarilor, stabilite în conformitate cu prevederile naţionale şi comunitare."4. După articolul 22 se introduc cinci noi articole, articolele 22^1 - 22^5, cu următorul cuprins:"Art. 22^1. - (1) Pentru schema de inginerie financiară, astfel cum este prevăzută la alin. (1) al art. 34 din Regulamentul (CE) nr. 498/2007 al Comisiei din 26 martie 2007 de stabilire a unor norme detaliate pentru punerea în aplicare a Regulamentului (CE) nr. 1.198/2006 al Consiliului privind Fondul European pentru Pescuit, gestionarul schemei de inginerie financiară acordă garanţii beneficiarilor, în vederea obţinerii unui credit bancar pentru cofinanţarea proiectelor contractate, pentru măsurile: 1.3 Investiţii la bordul navelor şi selectivitate, 1.4 Pescuitul de coastă la scară redusă,1.5 Compensaţii socioeconomice pentru managementul flotei de pescuit, 2.1 Acvacultură, 2.2 Pescuit în apele interioare, 2.3 Prelucrarea şi comercializarea peştelui, 3.3 Porturi de pescuit, puncte de debarcare şi adăposturi. (2) Gestionarului schemei de inginerie financiară i se acordă un comision ce nu poate depăşi 2% în medie anuală din sumele alocate din POP. ... (3) Modalităţile de alocare a sumei de către gestionar, relaţia acestuia cu Autoritatea de Management pentru POP, precum şi termenele şi condiţiile de implementare a măsurii de inginerie financiară se reglementează printr-o convenţie de finanţare, potrivit prevederilor art. 35 din Regulamentul (CE) nr. 498/2007 al Comisiei din 26 martie 2007 de stabilire a unor norme detaliate pentru punerea în aplicare a Regulamentului (CE) nr. 1.198/2006 al Consiliului privind Fondul European pentru Pescuit. ... (4) Comisionul prevăzut la alin. (2) se acordă gestionarului schemei de inginerie financiară astfel: un avans de 80% din valoarea anuală la începutul fiecărui an, iar diferenţa de 20% în luna decembrie a aceluiaşi an, în baza raportului privind sumele utilizate pentru acordarea de garanţii în anul respectiv, prezentat de gestionarul schemei. ... (5) Gestionarul schemei de inginerie financiară nu va percepe comisioane beneficiarilor de garanţii prevăzuţi la alin. (1). ... (6) Termenul pentru care se alocă sume gestionarilor schemei de inginerie financiară nu poate depăşi perioada de programare. ... (7) MADR, prin Direcţia generală pescuit - Autoritate de Management pentru POP, va verifica modul în care sumele au fost utilizate de către acesta şi se va asigura că fondurile alocate sunt administrate în mod corect şi eficient. ... (8) Dobânda încasată de gestionarul schemei de inginerie financiară ca venit financiar din plasarea în depozite bancare a sumelor alocate de MADR reîntregeşte sumele alocate din POP şi se utilizează cu aceeaşi destinaţie, respectiv acordarea de garanţii beneficiarilor prevăzuţi la alin. (1). ... Art. 22^2. - (1) MADR, prin Direcţia generală pescuit - Autoritate de Management pentru POP, acordă un avans parteneriatelor public-private selectate potrivit legii, în limita plafonului aprobat prin POP, necesar acoperirii cheltuielilor de constituire a acestora ca grupuri locale de acţiune pentru pescuit şi pentru elaborarea strategiilor de dezvoltare locală integrată, astfel cum sunt menţionate în POP, fără constituirea unei garanţii bancare. (2) În termen de maximum 9 luni de la semnarea contractului de finanţare nerambursabilă, beneficiarii vor justifica sumele acordate în avans potrivit alin. (1) prezentând documente justificative, care să dovedească eligibilitatea cheltuielilor efectuate, inclusiv prin elaborarea şi depunerea unei strategii de dezvoltare locală integrată a zonelor pescăreşti. ... Art. 22^3. - Contractele de finanţare nerambursabilă încheiate cu beneficiarii prevăzuţi la art. 22^2 constituie titlu executoriu.Art. 22^4. - (1) Creanţele gestionarului schemei de inginerie financiară rezultate din contractele de garantare încheiate şi plătite de către acesta pe seama sumelor alocate şi executate de instituţiile de credit au regim de creanţă bugetară. (2) Executarea silită a creanţelor bugetare prevăzute la alin. (1) se efectuează potrivit prevederilor Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare, de către organele competente ale Agenţiei Naţionale de Administrare Fiscală, în temeiul biletului la ordin emis de debitor, care reprezintă titlu executoriu, potrivit legii, cu respectarea prevederilor art. 6 alin. (4) din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată, cu modificările şi completările ulterioare, transmis de gestionarul schemei de inginerie financiară. ... (3) În cazul debitorilor aflaţi în procedura insolvenţei, înscrierea la masa credală pentru creanţele prevăzute la alin. (1) se efectuează de către gestionarul schemei de inginerie financiară. ... (4) Sumele încasate potrivit alin. (2) şi (3) au următoarea destinaţie: ... a) venituri ale bugetului de stat pentru componenta de cofinanţare publică; ... b) reîntregirea sumelor alocate programului din prefinanţarea şi/sau contribuţia financiară a Comunităţii Europene. ... (5) În biletul la ordin prevăzut la alin. (2), suma pe care debitorul se obligă să o plătească va fi înscrisă în moneda în care a fost acordat creditul. ... (6) Pentru neplata la scadenţa înscrisă în biletul la ordin a sumei determinate prin acesta, debitorul datorează majorări de întârziere, conform prevederilor legale în materie de colectare a creanţelor fiscale. ... Art. 22^5. - (1) Sumele aferente schemei de inginerie financiară, cu excepţia cheltuielilor aferente comisionului prevăzut la art. 22^1 alin. (2), atât pentru componenta de cofinanţare publică, cât şi pentru prefinanţarea şi/sau contribuţia financiară a Comunităţii Europene, din cadrul POP, sunt prevăzute în bugetul MADR titlul 80 lt; lt;Împrumuturi gt; gt;. (2) Resursele returnate circuitului operaţional din investiţiile efectuate de instrumentele de inginerie financiară sau rămase după onorarea tuturor garanţiilor, atât cele aferente contribuţiei Comunităţii Europene, cât şi cele aferente cofinanţării publice naţionale vor fi recuperate de MADR de la gestionarul schemei de inginerie financiară şi virate în contul de venituri ale bugetului de stat, în termen de 5 zile de la recuperarea acestora." ... 5. La articolul 33^1, după alineatul (2) se introduce un nou alineat, alineatul (3), cu următorul cuprins:"(3) Prevederile alin. (1) se aplică în mod corespunzător şi în cazul în care sumele de recuperat reprezintă exclusiv dobânzi, penalităţi de întârziere sau majorări de întârziere, stabilite conform reglementărilor legale în vigoare."6. După articolul 33^1 se introduce un nou articol, articolul 33^2, cu următorul cuprins:"Art. 33^2. - (1) Debitele datorate de beneficiar, inclusiv dobânzi, penalităţi de întârziere sau majorări de întârziere, stabilite conform reglementărilor legale în vigoare, rezultate din derularea de către APIA a schemelor de sprijin direct şi măsurilor finanţate prin FEGA şi FEADR, se compensează cu creanţele beneficiarului respectiv, reprezentând sume cuvenite acestuia în temeiul angajamentelor legale încheiate cu agenţiile de plată, până la concurenţa celei mai mici sume, când ambele părţi dobândesc reciproc atât calitatea de creditor, cât şi pe cea de debitor. (2) Compensarea prevăzută la alin. (1) se face de către APIA, din oficiu, numai pentru obligaţiile rezultate din angajamentele legale încheiate de către aceasta direct cu beneficiarii-debitori, ori de câte ori constată existenţa unor creanţe reciproce. ... (3) În cazul compensărilor efectuate conform alin. (2), creanţele beneficiarului, aşa cum sunt prevăzute la alin. (1), generate de derularea fondurilor europene pentru agricultură se compensează cu obligaţii ale acestuia, aferente aceluiaşi fond, urmând ca diferenţa rămasă să se compenseze cu obligaţiile datorate celorlalte fonduri." ... + Articolul IIAlineatul (2) al art. 10 din Legea nr. 218/2005 privind stimularea absorbţiei Fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de către fondurile de garantare, republicată în Monitorul Oficial al României, Partea I, nr. 132 din 20 februarie 2008, cu modificările ulterioare, se modifică şi va avea următorul cuprins:"(2) Executarea silită a creanţelor bugetare prevăzute la alin. (1) se efectuează potrivit Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare, de către organele competente ale Agenţiei Naţionale de Administrare Fiscală, în temeiul biletului la ordin emis de debitor, care reprezintă titlu executoriu, potrivit legii, cu respectarea prevederilor art. 6 alin. (4) din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată, cu modificările şi completările ulterioare, transmis de fondurile de garantare." + Articolul IIIÎn termen de 30 de zile de la data intrării în vigoare a prezentei ordonanţe de urgenţă, prin ordin al ministrului agriculturii şi dezvoltării rurale se aprobă normele metodologice de aplicare a mecanismului de compensare de către Agenţia de Plăţi şi Intervenţie pentru Agricultură a debitelor şi creanţelor beneficiarilor fondurilor FEGA şi FEADR, precum şi ai fondurilor de la bugetul de stat.PRIM-MINISTRUEMIL BOCContrasemnează:---------------Ministrul agriculturiişi dezvoltării rurale,Valeriu TabărăMinistrul finanţelor publice,Gheorghe IalomiţianuBucureşti, 15 decembrie 2010.Nr. 114.---------